Charles Alexander Kazimieras Salatka

Charles Alexander Kazimieras Salatka (født den 26. februar 1918 i Grand Rapids i Michigan i USA; død den 17. mars 2003 i Oklahoma City) var en amerikansk katolsk prelat og erkebiskop av  Oklahoma City.

Liv og virke

Prest
Charles Salatka vokste opp som ett av fem barn til en litauisk innvandrerfamilie. Etter katolske teologiske studier ble han presteviet den 24. februar 1945.

Hjelpebiskop i Grand Rapids
Den 11. desember 1961 utnevnte pave Johannes XXIII til hjelpebiskop i bispedømmet Grand Rapids og titulærbiskop av Cariana. Han bls bispeviet av den apostoliske delegat til USA, erkebiskop Egidio Vagnozzi, den 6. mars året etter. Medkonsekrerende var biskopen av Grand Rapids, Allen James Babcock, og biskopen av Marquette, Thomas Lawrence Noa. Han ble med dette USAs første katolske biskop av litauisk herkomst.

Han deltok på alle fire sesjoner av Andre Vatikankonsil.

Biskop av Marquette
Pave Paul VI utnevnte ham den 5. januar 1968 til biskop av Marquette; han ble innført i embedet den 25. mars.

Erkebiskop av Oklahoma City
Den 27. september 1977 utnevnte Paul VI ham til erkebiskop av Oklahoma City, og han ble innført i embedet den 15. desember. 

Salatka, som hadde opplevd den store økonomiske depresjonen som barn, gikk med en særlig engasjement inn for karitative initiativer og for sjelesorgen blant hispaniske og vietnamesiske innvandrere i hans erkebispedømme. I en alder av 68 år begynte han å lære seg spansk, for å kunne feire messen for immigranter på deres morsmål. Salatka hentet fornyelsebevegelsen RENEW til sitt erkebispedømme og fremmet den første multikulturelle festival i erkebispedømmet Oklahoma City, som i året 1992 tiltrakk seg mange tusener troende.

Den 24. november 1992 innvilget pave Johannes Paul II Salatkas avskjed fra erkebispestilen i Oklahoma City. 

Han tilbragte sin pensjonisttilværelse på et aldershjem i Oklahoma City.

Episkopalgenealogi 
Hans episkopalgenealogi er:

 Kardinal Scipione Rebiba  (1504-1577) 
 Kardinal Giulio Antonio Santorio  (1532-1602) *bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale  (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Erkebiskop Enrico Enríquez (1701-1756) *1743
 Erkebiskop Manuel Quintano Bonifaz (1698-1774) *1749
 Kardinal Buenaventura Córdoba Espinosa de la Cerda (1724-1777) *1761
 Kardinal Giuseppe Maria Doria Pamphilj (1751-1816) *1785
 Pave Pius VIII (1761-1830) *1816
 Pave Pius IX (1792-1878) *1829
 Kardinal Alessandro Franchi (1819-1878) *1873
 Kardinal Giovanni Simeoni (1816-1892) *1875
 Kardinal Antonio Agliardi (1832-1915) *1896
 Kardinal Basilio Pompilj (1858-1931) *1911 
 Kardinal Adeodato Giovanni Piazza (1884-1957) *1930 
 Kardinal Egidio Vagnozzi  (1906-1980) *1949
 Erkebiskop Charles Alexander Kazimieras Salatka (1918-2003) *1962

Referanser

Katolske biskoper fra USA
Linjen Rebiba
Personer fra Grand Rapids
Deltakere på Andre Vatikankonsil